**Barend Graat** (21. september 1628–4. november 1709) var ein biletkunstnar under den nederlandske gullalderen. Han måla, teikna og trykka landskap, historiske bilde, altarbilde og portrett.

Liv
---

Den fortapte sonen (*De verloren zoon*), 1661
Barend Graat blei døypt i Nieuwe Kerk i Amsterdam.
Ifølgje Arnold Houbraken lærte Graat å måla av onkelen sin, Hans eller Hand Bodt.

I 1660 gifta han seg med ei ung enkje. Han hadde førebudd ei reise til Italia, men bestemte seg for å ikkje utføra henne. I 1664 kjøpte han ei tomt og bygde eit hus ved Leidsegracht. I 1668 og 1670 hadde han to døtrer døypte i ei *schuilkerk* (løynd kyrkje).

Graat hadde band til den katolske diktaren og dramatikaren Jan Vos.

I 1672 var han ein av fleire målarar som studerte og autentiserte ei samling måleri seld av Gerrit Uylenburgh. I femten år dreiv han ein skule i huset sitt..

Graat blei 81 år gammal. Nevøen hans Matthijs Pool gifta seg med ei av Graat sine døtrer i 1708. Han graverte teikningar som Graat hadde gjort av elfenbeinskulpturar utført av Francis de Bossuit, og gav desse ut i 1727.

Virke
-----

Graat signerte verka sine *B. Graat fecit*. 
Han fekk opplæring i landskaps- og dyremåleri, men merka seg seinare ut med sjangermåleri, historiske måleri og portrett av familiane til rike handelsfolk frå Amsterdam.
Han reiste aldri til Italia, men blei likevel dyktig til å laga små italienske landskap og sjangermåleri i stilen til Pieter van Laer.

Han var aktiv som dekorativ målar, og laga *grisaille*-måleri og stykke over kaminen for leiande familiar i Amsterdam. Mange av dei er bevarte til i dag.

Amsterdams Historisch Museum har ein *Allegori av omsorg* måla av Graat i samlinga si, etter eit emblem av Cesare Ripa.

Galleri
-------

* Familiegruppe i eit landskap, måla mellom 1650 og 1660Familiegruppe i eit landskap, måla mellom 1650 og 1660
* Een gezelschap in een tuin, 1661*Een gezelschap in een tuin*, 1661
* Ryttarbilde, ukjend datoRyttarbilde, ukjend dato
* Pandora, 1676*Pandora*, 1676
* Ungjente med kirsebær, 1681Ungjente med kirsebær, 1681
* Allegori av omsorg, 1685*Allegori av omsorg*, 1685
* Susanna i badet - gravering av Matthijs Pool etter ein teikning av Barend Graat etter ei utskjering av Francis van BossuitSusanna i badet - gravering av Matthijs Pool etter ein teikning av Barend Graat etter ei utskjering av Francis van Bossuit

Kjelder
-------

1. 1 2 3  Barend Graat[*daud lenkje*] i RKD
2. ↑  Amsterdam City Archive
3. 1 2  *Barend Graat (1628-1709): zijn leven en werk [Paperback]*, Oxbow Books
4. ↑  Amsterdam City Archive[*daud lenkje*] (daud lenkje)
5. ↑  Amsterdam City Archive[*daud lenkje*] (daud lenkje)
6. ↑  Amsterdam City Archive[*daud lenkje*] (daud lenkje)
7. ↑  Hut, M. van der (2010) *Schilder Barend Graat en zijn model Jannitje Barents*. I Amstelodamum, s. 34-38.
8. ↑  Letje Lips (2009), s. 19
9. 1 2   Barend Graat biography in *De groote schouburgh der Nederlantsche konstschilders en schilderessen* (1718) av Arnold Houbraken
10. ↑  Allegorie op de Verzorging in het Oude Mannen- en Vrouwengasthuis, 1685 Arkivert 2012-07-01 ved Archive.is on the AHM website

* *Denne artikkelen bygger på «Barend Graat» frå Wikipedia på engelsk, den 1. november 2017.*

Bakgrunnsstoff
--------------

 Commons har multimedium som gjeld: **Barend Graat**

* Måleri av Graat ved Artnet.com

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* BNF
* BNF (data)
* SUDOC
* BPN
* ULAN

 |